Метеоропатија

Временските болки, болките поврзани со временските услови или метеоропатија се поими кои означуваат феномен што се јавува кога луѓето со состојби како артритис или повреди на екстремитетите тврдат дека чувствуваат болка, особено со промени во барометрискиот притисок, влажноста или други временски феномени. 

Сепак, научните докази не ја поддржуваат врската помеѓу времето и болката и заклучуваат дека тоа во голема мера или целосно се должи на перцептивни грешки како што е пристрасноста на потврдата,   освен главоболките и мигрените.  

 Историски верувања 
Хипотетичката врска помеѓу промените во времето и болката е документирана уште од класичното римско доба, при што Хипократ во околу 400 п.н.е. можеби бил првиот што тврди дека има врска помеѓу овие две нешта. Анегдотските докази обезбедени од луѓе како Моника Селеш  го зајакнуваат популарното мислење дека овој ефект е реален.  и покрај недостатокот на научни докази кои го поддржуваат ова тврдење.

 Научна евалуација 
Првата публикација што ја документирала промената во перцепцијата на болка поврзана со времето била Американскиот весник на медицински науки во 1887 година. Ова вклучувало еден извештај за еден случај кој опишува лице со фантомска болка во екстремитетите, и заклучил дека „приближувањето на бури, падот на барометарскиот притисок и дождот се поврзани со зголемена поплака за болка“. 

Повеќето истражувања кои ја испитуваат врската помеѓу времето и болката ги проучувале луѓето на кои им е дијагностициран артритис . По разгледувањето на многу извештаи за случаи, Рентшлер објавил во Журналот на Американското медицинско здружение во 1929 година дека има силни докази дека „топлото време е корисно, а промените на барометрискиот притисок се штетни за пациентите со артритис“. Shutty MS, Cunduff G, DeGood DE (1992). "Pain complaint and the weather: weather sensitivity and symptom complaints in chronic pain patients". Pain. 49 (2): 199–204. doi:10.1016/0304-3959(92)90143-Y. PMID 1608646. S2CID 22191504.

Спротивставувајќи се на тврдењето за барометарскиот притисок од 1929 година, во текстот од 2016 година со наслов „Дали твоите болки предвидуваат дожд?“ професорот по атмосферски науки Денис Дрискол изјавил: „Луѓето треба да сфатат дека промените на притисокот поврзани со бурите се прилично мали“. Дрискол забележува дека промените поврзани со бурата се приближно еднакви на она што го доживува човекот кога се качува со лифт во висока зграда. Досега, во медицинската литература немало многу извештаи за луѓе со артритис кои имаат отежнувања од возењето со лифт. 

Студијата објавена во Британскиот медицински журнал во 2017 година ги испитувала извештаите за болки во зглобовите или грбот од милиони посети на лекар помеѓу 2008 и 2012 година, како што е забележано од Медикер, американскиот здравствен систем за стари лица. Тие ги споредиле со податоците за дождовите што ги забележала Националната управа за океани и атмосфера, но не открила никаква корелација.  

Според клиниката Мајо, мигрената може да биде предизвикана од одредени временски промени.  НЗС вели: „...се смета дека временските промени предизвикуваат хемиски и електрични промени во мозокот. Ова ги иритира нервите, што доведува до главоболка“. "Headache triggers". nhs.uk. NHS. Archived from the original on 15 January 2024. Retrieved 15 January 2024. We reveal 10 headache triggers and how to fix them.. Студија од 2023 година објавена во списанието на Американското здружение за главоболка покажала дека „нискиот барометарски притисок, промените на барометрискиот притисок, повисоката влажност и врнежите се поврзани со зголемен број на појави на главоболка“. 

 Поврзано 

 Астма со грмотевици

 Наводи 

Категорија:Време и здравје
Категорија:Биометеорологија